OpenLLM-France/wikimedia huggingface dataset:
# Luca Paolini

Luca Paolini (1977ko urtarrilaren 17a-) italiar txirrindulari ohia da.

## Palmaresa

1999
* 2. 23 urtez azpikoen Errepideko Munduko Txapelketan
2000
* Argentinako Itzuliko etapa bat
* Normandiako Tourreko etapa bat
* Etorkizuneko Tourreko etapa bat
2001
* Luganoko Sari Nagusia
2002
* Piemonteko Giroa
* 2. Valoniako Tourrean
2003
* Bruno Beghelli Sari Nagusia
* 2. sabatini Kopan
* 3. Milan-San Remon
* 3. Flèche Brabançonnen
* 6. Andaluziako Itzulian
* 8. Paris-Toursen
* 8. Mundo txapelketan
* 9. Tirreno-Adriatikoan
2004
* Flèche Brabançonne
* 3. Mundo txapelketan
* 3. Camaioreko Sari Nagusian
2005
* Valoniako Tourreko etapa bat
* Britainia Handiko Itzuliko bi etapa
* 2. Hew Cyclassicsean
* 8. Plouayko Sari Nagusian
2006
* Camaioreko Sari Nagusia
* Espainiako Vueltako etapa bat
* 3. Milan-San Remon
* 3. Bernocchi Kopan
2007
* La Panneko Hiru Eguneko etapa bat
* 3. Flandriako Tourrean
* 3. Romagnako Giroan
2008
* Laigueglia Saria
* Placci Kopa
* 2. Piemonteko Giroan
* 3. Paris-Bruselan
* 6. Gante-Wevelgemen
2009
* Settimana Lombardako etapa bat
* Bernocchi Kopa
* 2. Cimurri Memorialean
* 3. Italiako errepide txirrindularitzako txapelketan
* 3. Venetoko Giroan
* 3. Pratoko Industria eta Merkataritza Sari Nagusian
* 4. Lombardiako Giroan
* 9. Milan-San Remon
2010
* 3. La Panneko Hiru Egunetan
* 3. Agostoni Kopan
* 10. Milan-San Remon
* 10. Gante-Wevelgemen
2011
* 2. Pratoko Industria eta Merkataritza Sari Nagusian
* 3. Piemonteko Giroan
2012
* 2. Pratoko Industria eta Merkataritza Sari Nagusian
* 2. Piemonteko Giroan
* 4. Quebeceko Sari Nagusian
* 7. Flandriako Tourrean
* 9. Olinpiar Jokoetako errepide proban
* 9. Montrealgo Sari Nagusian
* 10. Plouayko Sari Nagusian
2013
* Omloop Het Nieuwsblad
* Italiako Giroko etapa bat
* 5. Milan-San Remon
* 8. E3 Harelbeken
2015
* Gante-Wevelgem

## Kanpo estekak

Luca Paolini - ProCyclingStats
* Datuak: Q456878
* Multimedia: Luca Paolini / Q456878
# Luis Muriel

Luis Fernando Muriel Fruto (Santo Tomás, Kolonbia, 1991ko apirilaren 16a) futbol arloan Luis Muriel bezala ezaguna, Kolonbiako futbolaria da. Atalantako jokalaria da.

## Selekzio nazionala

Kolonbiako selekzioarekin :
| Urtea | Partida | Gol |
| 2012 | 1 | 0 |
| 2013 | 4 | 1 |
| 2014 | 0 | 0 |
| 2015 | 3 | 0 |
| 2016 | 6 | 0 |
| 2017 | 3 | 0 |
| 2018 | 5 | 1 |
| 2019 | 6 | 3 |
| Guztira | 28 | 5 |
* Datuak: Q1032597
* Multimedia: Luis Muriel / Q1032597
# Luis Morales Oliver

Luis Morales Oliver (Pasaia, Gipuzkoa, 1895eko apirilaren 1a – Madril, 1982ko ekainaren 26a) Espainiako Liburutegi Nazionaleko zuzendaria izan zen, espainiar literatura mistikoko irakasle eta espezialista.

## Biografia

Txikitan, Huelvan hazi zen. Batxilergoa Agustindarren Ikastetxean eta Huelvako institutuan egin zuen 1907tik 1913ra bitartean. Geroago, 1913 eta 1919 artean, Filosofia eta Letrak ikasi zituen Madrilen, eta 1922an doktoratu zen Benito Arias Montanorekin (1527-1598) egindako tesiarekin. Inprimatutako lanen zirriborro biografikoa eta bibliografikoa.
Madrilgo Unibertsitate Zentraleko irakasle izan zen 1926tik 1936ra bitartean. Gerra Zibila amaituta, 1940an, Sevillako Unibertsitateko Espainiako Hizkuntza eta Literatura katedra lortu zuen. 1948an Madrilgo Unibertsitate Zentralean Gaztelania eta Literatura Hispanoamerikarreko katedra bete zuen.
1941eko apirilaren 25etik Sevillako Letra Onen Errege Akademiako euskaltzain numerarioa izan zen.

## Obrak

* La heroicidad del Quijote en Cervantes: Hitzaldia Espainiako Unibertsitate Fundazioan, 1972ko maiatzaren 9an. Madril: Fundación Universitaria Española, 1974. ISBN 84-7392-000-7.
* El lenguaje del alma en la Reina Isabel de Castilla: hitzaldia Espainiako Unibertsitate Fundazioan, 1973ko otsailaren 22an. Madril: Fundación Universitaria Española, 1975. ISBN 84-7392-002-3.
* Kixoteren sinopsia. Espainiako Unibertsitate Fundazioa, 1977. ISBN 84-7392-012-0.
* San Juan de la Cruz: Espainiako Unibertsitate Fundazioan 1975eko abenduaren 9an eta 11n emandako hitzaldiak. Baldomero Jiménez Duquerekin lankidetzan. Espainiako Unibertsitate Fundazioa, 1977. ISBN 84-7392-026-0.

## Erreferentziak

* ↑ Perfil de Luis Morales Oliver, en la web Dialnet, consultada el 18 de abril de 2021.
* ↑ «Luis Morales Oliver | Real Academia de la Historia» dbe.rah.es (Noiz kontsultatua: 2021-06-27).

## Kanpo estekak

* Datuak: Q71163132
# Luis Morquio

Luis Morquio (1867ko irailaren 24a, Montevideo – 1935eko ekainaren 19a), uruguaiar mediku eta irakasle bat izan zen.
Bere omenezko izena daraman Morquio sindromea lehenbizikoz deskribatu zuen.
* Datuak: Q3840391
* Multimedia: Luis Morquio / Q3840391
# Luis Moya (udalerria)

Luis Moya Mexikoko udalerri bat da. Zacatecas estatuan kokatua dago. 2010ean 12.234 biztanle zituen 177,48 km²ko azaleran. Herriburua [[Luis Moya (Luis Moya)|Luis Moya]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q4268374
* Multimedia: Luis Moya Municipality / Q4268374
# Luis Mugeta

Luis Mugeta San Martin (gaztelaniaz: Luis Mugueta) (Iruñea, 1960) euskal kazetaria. 2004tik La Voz de Asturias egunkariaren zuzendaria izan zen.

## Biografia

Nafarroako Unibertsitatean Informazioaren zientziak ikasi zituen. Bere lehenengo kazetari lanak Deiaren Nafarroa Garaiko edizioan egin zituen. Halaber, irratietan kolaboratu zuen. 1986an La Voz de Asturiasen hasi zen lanean. 1989an Valentziako Levante-EMV egunkarian hasi zen; urte berean berriro ere La Voz de Asturiasera itzuli zen, erredakzio-buruaren postuarekin. Handik gutxira zuzendaritza ordearen kargua eskuratu zuen. 2004an Rodrigo Cepeda kazetariari ordezkatu zion egunkariaren zuzendaritzan. Egunkaria 2012an itxi zen eta ordurako kargua utzia zuen (hedabidea beste enpresa baten eskuetara pasa zen). Ondoren Asturiasko Gobernuan lanpostu desberdinak izan ditu.

## Erreferentziak

* ↑ https://www.elperiodicodearagon.com/sociedad/2004/05/31/luis-mugueta-nuevo-director-voz-48245388.html
* ↑ https://www.rtpa.es/noticias-sociedad:Mugueta:-"Con-La-Voz-de-Asturias-desaparece-el-genero-del-periodismo-guerrillero"-_111334924801.html
* ↑ https://www.asturiasmundial.com/opinion/6386/comunicando-gerundio/

## Kanpo estekak

* Datuak: Q5984036
# Luis Montotoren glorieta (Sevilla)

Luis Montotoren Glorieta, Sevillako Maria Luisa Parkean kokatua, Alvarez Quintero Anaien ekimen baten bidez sortzen da (Becquerren Glorieta bezala), Luis Montoto Rautenstrauch idazlea omentzeko.
Barnean, atseden posizioan dagoen emakumezko irudi bat duen urmael batek osatutako glorieta luze bat da. Atzean, bertatik iturri bat isurtzen den erabat zeramikoa den harresi bat du.
Glorieta inguratzen duten landareen artean, nandinak (Nandina domestica), jatorria Txina, India eta Japonian duen zuhaixka, eta udaberrian eta udan, lore zuri sortak erakusten dituena, erramu toxiko bat (Acokhantera oblongifolia), jatorria hegoafrikan duen zuhaixka, eta, udaberrian, bere lore zuri edo arrosak irekitzen direnak, indietako kanabera (Canna indica) talde bat, ia urte osoan erakusten dituen bere lore deigarriekin, pitosporoak (Pittosporum tobira), suzko zuhaitz bat (Grevillea robusta), magnoliak (Magnolia grandiflora), almezak (Celtis australis) eta nekostak (Cupressus sempervirens) daude.
Lotoen Glorieta erraldoiaren ondoan eta Becquer eta Luca de Tenaren Glorietaren artean kokatua dago.
1959ko martxoak 1ean inauguratu zen, erabat zaharberritua izan zelarik, irudia eta harresi zeramikoa barne.

## Kanpo estekak

* Datuak: Q513437
* Multimedia: Gloriette of Luis Montoto / Q513437
# Luis Márquez Marmolejo

Luis Márquez Marmolejo (Moguer, 1876- Bilbo, 1930), Athletic Clubeko futbolari eta klubeko arduraduna izan zen. Jokalari gisa aurrelari izan zen, baina ez zuen asko jokatu, eta presidente gisa, klubeko 1.a izan zen, 1902 eta 1903 urteen artean.
Magdalena Moral arabarrarekin ezkondu zen. Bilbon lan egin zuen hainbat enpresatan, besteak beste, Cementos Cosmos enpresan. Gymnasium Zamacoisen aritzen ziren Juan Astorkia, Alejandro Atxa, Fernando eta Pedro Iraolagoitia, Enrique Goiri eta Eduardo Montejorekin hasi zen jokatzen.

## Erreferentziak

* ↑ (Gaztelaniaz) «Un estudio afirma que el primer presidente del Athletic Club de Bilbao era de Moguer» Diario de Huelva.
* ↑ (Gaztelaniaz) «La historia del Athletic en 10 momentos» Marca 2020-4-27.

## Kanpo estekak

* Datuak: Q47489481
# Luis Miguel Díez de Salazar

Luis Miguel Díez de Salazar Fernández (1954-1990) historialaria eta unibertsitateko irakaslea izan zen. Historian doktorea (Bartzelonako Unibertsitatean), zuzenbidearen historian Euskal Herriko Unibertsitateko irakasle titularra izan zen.

## Erreferentziak

* Datuak: Q55944226
# Luis Monti

Luis Felipe Monti (Buenos Aires, 1901eko maiatzaren 15a - Escobar Partido, 1983ko irailaren 9a) italoargentinar futbolaria izan zen.
1921ean hasi zuen bere ibilbidea Club Atlético Huracán taldean eta bertan irabazi zuen bere lehen txapelketa. San Lorenzorekin beste hiru irabazi zituen.
Argentinako futbol selekzio nazionalarekin 16 partida jokatu zituen eta 1930eko Munduko Futbol Txapelketako finalean parte hartu zuen.
1930eko hamarkadan Juventusen jokatu zuen, italiar herritartasuna baitzuen. Lau txapelketa irabazi zituen jarraian (1932-1935). Italiako futbol selekzio nazionalarekin munduko txapeldun izan zen 1934an. Erretiratu ondoren, entrenatzaile izan zen.

## Palmaresa
### Futbolaria

Taldea

#### Huracán

* Argentinako futbol liga (1): 1921

#### San Lorenzo

* Argentinako futbol liga (3): 1923, 1924, 1927

#### Juventus

* Serie A (4): 1931-1932, 1932-1933, 1933-1934, 1934-1935
* Italiako futbol kopa (1): 1937-1938

### Nazioartea
#### Argentina

* Hego Amerikako Txapelketa (1): 1927
* 1928ko Udako Olinpiar Jokoak: zilarrezko domina
* 1930eko Munduko Futbol Txapelketa: zilarrezko domina

#### Italia

* 1934ko Munduko Futbol Txapelketa (1): Txapelduna

### Entrenatzailea

Taldea
Juventus
* Italiako futbol kopa (1): 1941-1942

## Kanpo estekak

* Datuak: Q315333
* Multimedia: Luis Monti / Q315333
# Leonor Izquierdo

Leonor Izquierdo Cuevas (Almenar de Soria, 1894ko ekainaren 12a - Soria, 1912ko abuztuaren 1a) Antonio Machado poeta andaluziarraren emaztea izan zen. Bikotea 1909an ezkondu ziren baina neska, tuberkulosiak jota, hiru urte geroago hil zen. Leonorren heriotzak poeta erabat markatu zuen eta asko dira bere poesian aurki daitezkeen min horren aztarnak. Soriako Espino hilerrian dago lurperatuta.

## Biografia

Leonor Isabel Cuevas eta Ceferino Izquierdo Guardia Zibileko sarjentuaren seme-alaba nagusia zen. Arreba bat, Antonia, eta anaia bat izan zituen. Almenar gazteluko kuartel-etxean jaio zen, Almenar de Sorian. 1908ko urtarrilean Sorian zegoen, osaba-izeben pentsioan, eta han ezagutu zuen Antonio Machado, garai hartan Soriako hiriburura iritsi berria zen institutuko irakaslea. Laster maitemindu ziren. Urtebete pasatxo igaro zen, eta ezkongaiek beste baten zain egon behar izan zuten neskak ezkontzeko legezko adina lortu arte. Ezkontza 1909ko uztailaren 30ean egin zen, goizeko hamarretan, Santa María la Mayor elizan. Ondoren, ezkongaien bidaia egin zuten eta, beste hirien artean, Donostian eta Iruñean egon ziren.
Hilabete bat zen Leonorrek 15 urte zituela eta poetak 34 zituela (garai hartan ezkontzeko batez besteko adina 25 urtekoa zen emakumeentzat). Pronostiko guztien kontra, ezkontza ulermen eta zoriontasunaren eredua izan zen, hainbesteraino non emazte gazteak poetaren lana maite izan baitzuen. Hala adierazi dute Antonio Machadoren bizitzako pasarte horren lekuko guztiek.
1911ko uztailean, beka batekin ikasketak zabaltzen ari zen senarrari Parisen laguntzen ari zitzaiola odola botaka hasi. Zenbait astez erietxe batean sartu zuten. Diagnostikoa tuberkulosia zen, garai hartan gaixotasun hilgarria. Garai hartan, aire garbiaren sendaketak ziren gaixotasun izugarri horren aurkako 'erremedio' bakarra. Hori zela eta, Soriara itzuli ziren, eta etxe bat alokatu zuten Nuestra Señora del Mirón baselizaren ondoan. Hobekuntza labur eta engainagarri baten ondoren, Leonor 1912ko abuztuaren 1ean hil zen.

## Erreferentziak

* ↑ https://www.cervantesvirtual.com/obra/buscando-a-antonio-machado-en-soria-y-baeza-i-centenario-de-la-llegada-de-antonio-machado-a-soria-19072007--0/
* ↑ Gibson, Ian (2006). Ligero de equipaje. Madril: Santillana Editores G. 210.or. ISBN 8403096860.
* ↑ https://www.redciudadesmachadianas.org/boda-de-antonio-machado-y-leonor-izquierdo-30-de-julio-de-1909/
* ↑ https://www.legaltoday.com/opinion/articulos-de-opinion/la-esposa-nina-de-antonio-machado-leonor-tenia-15-anos-cuando-se-casaron-y-el-poeta-34-2021-07-21/
* ↑ https://twitter.com/manuelansede/status/1098865442435878913?lang=en
* ↑ González, Ángel (1986). Antonio Machado. Madril: Ediciones Jucar. 30.or. ISBN 8433430181.

## Kanpo estekak

* (Gaztelaniaz):Leonor Izquierdo Cuevas. antoniomachadoensoria webgunean.
* (Gaztelaniaz):Antonio Machado eta Leonor Izquierdoren ezkontza Youtubeko bideoa.
* (Gaztelaniaz):[https://web.archive.org/web/20090609075145/http://www.bibliotecamachado.es/leonor/testimonios/testimonioscastellano.htm Leonor Izquierdo. Antonio Machado liburutegi birtuala.
* Datuak: Q2883737
* Multimedia: Leonor Izquierdo / Q2883737
# Leonor Ferrer Girabau

Leonor Ferrer Girabau (Bartzelona, 1874 - Ibidem, 1953) Espainiako lehen emakume delineatzailea izan zen.

## Ibilbidea

1897. urtean maisu-titulua lortu zuen. 1905eko martxoaren 13an, Amigos del País Elkarte Ekonomikoak, Irakaskuntza Atalak, Institutrices Eskolak eta Emakumearentzako beste karrera batzuek emandako peritu delineatzaile titulua lortu zuen, eta Espainiako lehen emakumea izan zen titulazio hori eskuratzen.
1898 eta 1931 bitartean Telefonoen Sozietate Orokorrean lan egin zuen -geroago Penintsulako Konpainia-. Oposizioz sartu zen telefonista gisa, baina 1899an, eta marrazketaz zuen ezagutzari esker, Juan Marxuach delineatzailearen laguntzaile bihurtu zen. Marxuachek enpresa utzi zuenean, Planoen Ataleko buru izendatu zuten, eta talde bat zuzendu zuen, besteak beste, Eulàlia Fàbregas, Teresa Torrens eta Maria Grau zeuden taldean. Bere lana garaiko argitalpenetan aitortzen zitzaion: "bere marrazkien edertasunak eta bere zereginak zuen seriotasunak Bartzelonako gizarte garrantzitsuaren konfiantza eta estimua ekarri zioten".
XX. mendeko bigarren hamarkadatik aurrera delineazioa irakasten aritu zen, lehenik Kultura Institutuan eta Emakumearen Herri Liburutegian, eta gero bere eskola zabaldu zuen, Bartzelonako Grasas del Pueblo Seco kaleko 10. zenbakian, Academia de delineación para señoritas (Emakumeentzako delineazio-akademia) izenarekin.
1931n telefono-konpainia utzi egin zuen, 1924tik Telefonoen Konpainia Nazional edo Telefonika bihurtua. 1936 eta 1939 bitartean, Balear Uharteetako eskola-maistra izan zen: lehenik Búger-en eta gero Formenterako Pilar de la Molaren Andre Mariaren eskolan. XX. mendeko 40ko hamarkadan Mercadal hirian, Menorcan, jardun zuen.

## Erreferentziak

* ↑ Fons Leonor Ferrer Girabau. Institut Cartogràfic i Geològic de Catalunya. .
* ↑ Notas locales. .
* ↑ Leonor Ferrer Girabau. Biografia. .
* ↑ [Biografia de Leonor Ferrer. ].
* ↑ D.ª Leonor Ferrer. .

## Kanpo estekak

* Leonor Ferrer fonak
* Datuak: Q52507647
* Multimedia: Leonor Ferrer Girabau / Q52507647
# Leonor Borboikoa

Leonor Borboikoa Ortiz (Madril, 2005eko urriaren 31), egungo Asturiasko printzesa da, Filipe VI.a Espainiakoaren eta Letizia Ortizen alaba da. Espainiako tronurako ondorengotzan lehendabizikoa da, bigarrena Sofia bere ahizpa izanik.
Nafarroako konkistatik aurrera, Espainiako ondorengoak Vianako Printzearen titulua ere aldarrikatu du.
* Datuak: Q214369
* Multimedia: Leonor, Princess of Asturias / Q214369
# Leonor Cortés Moctezuma

Leonor Cortés Moctezuma (1527 edo 1528 – 1594) Espainia Berriko Erregeorderriko aristokrata izan zen, Hernán Cortés eta Tecuichpo printzesaren alaba.

## Biografia

Leonor Hernán Cortésen eta Isabel Moctezumaren alaba izan zen. Amak ez zuen inoiz onartu, bortxaketa baten ondoriozko haurra izan baitzen, eta testamentutik kanpo utzi zuen. Cortesek alabaren ardura hartu zuen eta Juan Gutiérrez Altamiranori agindu zion bere zaintza.
1546an, Mexikotik Zacatecasera joan eta Juan Tolosarekin, Zacatecasko Bufa muinoko zilarrezko meategiak aurkitu zituenarekin, ezkondu zen. Senar-emazteak Nochistlánen bizi izan ziren. Leku hartan sortu zen Guadalajara, Teocalticheren (Jalisco) ondoan. 1547an, aita hil zenean, 10.000 dukatu utzi zizkion. Ama 1550ean hil zen, eta testamentuan aipatu ez zuen arren 1/5 jaso zuen.
Senar-emazteek hainbat seme-alaba izan zituzten:
* Juan Tolosa Cortés de Moctezuma, 1550eko hamarkadan jaioa, apaiz eta Zacatecasko bikario bihurtu zena.
* Leonor Tolosa Cortés de Moctezuma, 1564. urtearen inguruan jaioa, Cristobal Zaldívarrekin ezkondu zen, Vicente de Zaldívarren semearekin, Martín Enríquez de Almansaren (Espainia Berriko laugarren erregeordea) garaiko kapitain nagusiarekin.
* Isabel Tolosa Cortés de Moctezuma, 1568. urtearen inguruan jaioa, Juan de Oñate konkistatzailearekin ezkondu zen, Santa Fe de Nuevo México probintziaren sortzaile eta lehen gobernadorearekin.
* Beste alaba batzuen izenak ez dira ezagutzen, baina erregistroetan aipatzen dira Sevillako komentu bateko kide gisa 1604an.

## Genealogia

Zuhaitz genealogikoa :
Martín Cortés de Monroy
Hernán Cortés
Catalina Pizarro Altamirano
Leonor Cortés Moctezuma
Isabel Tolosa Cortés de Moctezuma
María de Oñate y Cortés
Moctezuma Xocoyotzin
Tecuichpo Ixcaxochitzin
Teotlalco :

## Erreferentziak

* ↑ Thomas, La conquista de México, 685
* ↑ Chipman, Donald E. Moctezuma’s Children: Aztec Royalty... p. 51.
* 1 2 Sagaón Infante, Raquel. «Testamento de Isabel Moctezuma» Jurídicas UNAM.
* ↑ Chipman, ibid.
* ↑ Thomas, H- La conquista de México, 688
* ↑ Saravia, A. G. Apuntes para... p. 93
* ↑ Quijada Cornish, B., La ascendencia y la familia...

## Bibliografia

* Chipman, Donald E. Moctezuma’s Children: Aztec Royalty under Spanish Rule, 1520–1570. Austin: U of TX Press, 2005
* Thomas, Hugh (1993) "La conquista de México: el encuentro de dos mundos, el choque de dos imperios" (2000) traducción Víctor Alba y C. Boune, México, ed.Planeta ISBN 970-690-163-9
* Quijada Cornish, Beatrice (1917). La ascendencia y la familia de Juan de Oñate. , 2010eko abenduaren 20an kontsultatua
* Saravia, Atanasio G. Apuntes para la historia de la Nueva Vizcaya. Introducción, compilación, bibliografía e índices de Guadalupe Pérez de San Vicente. Obras I. México, UNAM, 1993. (Nueva Biblioteca Mexicana)
* Suárez, Ray. Latino Americans: The 500-Year Legacy That Shaped a Nation. EE.UU. Celebra. Penguin Group, 2013

## Kanpo estekak

* Datuak: Q965442
# Leonor Fini

Leonor Fini (Buenos Aires, Argentina, 1907ko abuztuaren 30a - 1996ko urtarrilaren 18a) argentinar jatorriko frantses pintorea izan zen.

## Biografia

Haurtzaroa Italian pasatu ondoren, laster jarri zen Parisen bizitzen. Londresko 1936ko erakusketa surrealistan hartu zuen parte, baina ez zuen sekula mugimendu horretan parte hartu nahi izan.
Lan aipagarriak ditu: Les Initiales (1937, Inizialak), Le Bout du monde (1949, Munduaren bukaera), Les Fileuses (1954, Iruleak), L´Eau endormie (1962, Ur lokartua), La Fête secrète (1964, Ezkutuko festa), La Peine capitale (1969, Heriotza-zigorra).
Pintore ez ezik, ilustratzaile, antzerkiko dekoratzaile eta balleteko jostun ere izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q464011
* Multimedia: Leonor Fini / Q464011
# Leonor Gaztelakoa

Leonor Gaztelakoa izan daiteke:
* Leonor Gaztelakoa edo Leonor Plantagenet (1162-1214), Alfontso VIII.a Gaztelakoaren emaztea.
* Leonor Gaztelakoa (1191-1244) (1202-1244), Jakue I.a Aragoikoaren emaztea.
* Leonor Gaztelakoa (1241-1290), Eduardo I.a Ingalaterrakoaren emaztea.
* Leonor Gaztelakoa (1307-1359) Alfontso IV.a Aragoikoaren emaztea.
* Leonor Gaztelakoa edo Leonor Aragoikoa (1358-1382) (1358-1382), Joan I.a Gaztelakoaren emaztea.
* Leonor Trastamarakoa (1363 -1416), Karlos III.a Nafarroakoaren emaztea.
* Leonor Gaztelakoa edo Leonor Austriakoa (1498-1558), Manuel I.a Portugalgoa eta Frantzisko I.a Frantziakoaren emaztea
# Luisa Karolina Radziwiłł

Luisa Karolina Radziwiłł (polonieraz: Ludwika Karolina Radziwiłł; lituanieraz: Liudvika Karolina Radvilaitė; 1667ko otsailaren 27a - 1695eko martxoaren 25a) Lituaniako Dukerri Handiko magnatea izan zen Bi Nazioen Errepublikaren garaian, eta erreformista aktiboa. Printzesa titulua zuen. Prusiako Dukerrian jaioa, Radziwiłł familiako kidea zen, Lituaniako kalbinisten lerro garrantzitsueneko azken oinordekoa, eta Gediminidoen eta Jogalia etxearen ondorengoa. Dubingiai, Slutsk eta beste lur batzuk jaso ziten bere aita Bogusław Radziwiłł printzearengandik. Bere ama ere lurren oinordeko legala zen eta Kėdainiai eta Biržaiko dukerriak ere erosi zituen. Luisa Karolina 1695an hil zenean Radziwiłłen Biržai-Dubingiai familia ildoaren amaitu zen. Era berean Biržai eta Dubingiai gazteluak izan zituen azken Radziwiłł kidea izan zen.
Bere aita Janusz Radziwillen eta Elisabet Sofia Brandenburgokoaren semea zen, eta bere lehengusu Janusz Radziwiłłekin batera traizioz beteriko papera jokatu zuten Suediak Polonia inbaditu zuenean, Erauntsia gisa ezagutzen den garaia. Suedia erretiratu zenean, Luisa Karolinaren aita amaren familiarekin batera joan zen Brandenburgo-Prusiara. Bere emazte Ana Maria Radziwiłł, lehengusuaren alaba zena, Luisa Karolina erditu eta gutxira hil zen. Bogusław bi urte beranduago hil zen, Luisa Karolina umezurtz baina oso aberats utziz. Bere zaintza Frederiko Gilen I.a Brandenburgekoaren esku geratu zen, etorkizunean bere aitagin-arreba izango zena.
Luisa Karolinak bizitzaren zatirik handiena Berlin eta Königsbergen eman zuen, baina dukerriko bizitzaz ere arduratzen zen. Bere aitak bezala lituanierazko liburuak inprimatzea ordaindu zuen eta kalbinismoan oinarritutako hezkuntza babestu zuen. Lituaniako ikasleentzat teologia bekak eman zituen. Lituanierazko lehen katezismoa ere ordaindu zuen.
Lehen ezkontza hamahiru urterekin egin zuen, Luis Brandenburgekoarekin. Frederiko Gilenen eta Luisa Henriketa Nassaukoaren semerik gazteena zen. Luis, hala ere, oso gazte hil zen eta Luisa Karolina Karlos III.a Filipe Neoburgekoarekin ezkondu zen. Bigarren ezkontza honetatik ondorengotza lortu zuen. Izan zituzten lau umeetatik alaba gazteena zen Elisabet Augusta Sofia Neuburgekoa bakarrik irisi zen heldua izatera. Bere ondorengoen artean Bavariako erregeak daude, baita Europako beste hainbat monarkia ere, Mindaugas II.a Lituaniakoa gisa.
* Datuak: Q274353
* Multimedia: Ludwika Karolina Radziwiłł / Q274353
# Luisa Fernanda Rudi

Luisa Fernanda Rudi Úbeda (Sevilla, Andaluzia, 1950eko abenduaren 13a) espainiar politikaria da. Alderdi Popularrekoa kide da. 2015az geroztik senataria da Aragoitik.
Aurretik, 1995eko ekainaren 17tik 2000ko apirilaren 8ra Zaragozako alkatea izan zen, bi hauteskundez jarraian irabaziz. 2000ko apirilaren 5a eta 2004ko apirilaren 2a bitartean Espainiako Diputatuen Kongresuko presidentea izan zen. 2004ko uztailaren 20tik 2008ko martxoaren 31ra Europako Parlamentuko diputatua izan zen. 2008ko azaroaren 8a eta 2017ko martxoaren 25a bitartean Aragoiko Alderdi Popularreko presidentea izan zen. 2011ko uztailaren 13tik 2015eko uztailaren 5era Aragoiko Gobernuko presidentea izan zen.

## Kanpo estekak

* Datuak: Q2746850
* Multimedia: Luisa Fernanda Rudi / Q2746850